Hem estat molt contents de poder passar uns dies en aquesta casa. Hi vam anar dos adults i dos nens i hi havia espai de sobres per estar-nos-hi ben còmodament. La casa està molt ben equipada. S'agraeix l'espai de safareig del costat de la cuina.
La ubicació dins de Ciutadella és molt bona perquè està a la zona del centre, a prop del port, i es pot anar caminant a tot arreu del centre. A les primeres hores del matí (si més no en octubre), hem notat que hi passen cotxes contínuament al costat de la casa, però les finestres aïllen molt el soroll. Normalment, es pot trobar aparcament gratuït al carrer a uns cinc minuts de distància a peu.
Per part de Holiday ens han atès molt correcta i amablement.
És un molt bon lloc per estar-s'hi si es busca allotjar-se a Ciutadella.